VENDIM
Nr. 45, datë 2.11.2022

PËR DISA NDRYSHIME NË RREGULLOREN “PËR KAPITALIN RREGULLATOR TË BANKËS”

Në bazë dhe për zbatim të nenit 12, shkronja “a”, dhe të nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, të ndryshuar; dhe të nenit 59, pikat 2 dhe 8, të ligjit nr. 9662, datë 18.12.2006, “Për bankat në Republikën e Shqipërisë”, të ndryshuar; me propozim të Departamentit të Mbikëqyrjes, Këshilli Mbikëqyrës i Bankës së Shqipërisë

VENDOSI:

1. Në rregulloren “Për kapitalin rregullator të bankës”, miratuar me vendimin e Këshillit Mbikëqyrës nr. 69, datë 18.12.2014, e ndryshuar, të bëhen ndryshimet e mëposhtme:
a) në nenin 11, pika 1, shkronja “j”, nënpika “ii” ndryshon me përmbajtjen e mëposhtme:
“ii. pozicionet e titullzimit në përputhje me nenin 99, paragrafi 1, shkronja “b”, nenin 100, paragrafi 1, shkronja “b”, dhe nenin 108 të rregullores për mjaftueshmërinë e kapitalit,”.
2. Ngarkohet Departamenti i Mbikëqyrjes së Bankës së Shqipërisë për ndjekjen e zbatimit të këtij vendimi.
3. Ngarkohet Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
[bookmark: _GoBack]Ky vendim hyn në fuqi më 31 dhjetor 2022 dhe botohet në Fletoren Zyrtare.

